10 апрель көнө район мәҙәниәт йортонда данлыҡлы ҡурайсы, халыҡтың йөрәге, халыҡтың үҙе булып йәшәгән шәхестәрҙең береһе ине, башҡорт халҡының данын беренсе булып доньяға таратыусы, яҡташыбыҙ Йомабай Иҫәнбаев традицияһын дауам итеүсе, Башҡортостандың атҡаҙанған мәҙәниәт хеҙмәткәре, Республика конкурстары лауреаты, Бөтә Союз халыҡ ижады фестивале лауреаты, Хәйбулла районының почетлы гражданины, бөтөн ғүмерен сәнғәткә бәйләгән, көсөн, һәләтен, дәртен биреп һуңғы көнөнә ҡәҙәр мәҙәниәткә хеҙмәт иткән Сәйфулла Ишҡәле улы Дилмөхәмәтов исеменә балалар араһында “Илемде данлай ҡурай” бәйгеһе үткәрелде. Бәйгелә беҙҙен райондан 6 ҡурай анмсамбелдәре, 12 янғыҙ башҡарыусы ҡатнашты.